Ratak An Ati

Rawitdawit na tinokda' ni Leonor Dy-Liacco, sinapi' sa libro niyang An Bikolana:

        RATAK AN ATI

 An ATI an ratak sa satuyang tubig
 Sa salog, sa sulong, sa sapa, burabod sa bukid
 Alagad enoton an ati sa salog
 Ta mayo nang sira sa tubig na libog

 Mayo nang bakagan, maputi, makintab
 Mayo nang kikiro, na may patak-patak
 Mayo na nin bakla na mataba-taba
 Mayo nang otaba na garo na bola

 Kulang na nin bebe sa hababaw mayo
 Kulang na nin boyod, orog nang bigsion
 Yaon na an hito na kadto sa oma
 Igwa na nin kikig nagtataro-tangka

 Nangangalasan pati asusugi ma' na
 Na iyong makakan kan ating ralataw
 Kun ika maglaba an puti malatom
 Maglamutaw ka man yaon an kurikong

 Ano daw punan ta tiponon an ubak
 Kan mga gulayon, bungang kahoy, batag
 Magbobon na kita diyan palapaon
 An gabos na ati na satong inapon

 An ati plastic na dai nalalapa baga
 Sirubon na sana kun dakul hugasan
 Malinig an harong pati natad pangpang
 Sa pangpang haleon bayungan, atian

 Dai  ka mag-ati sa salog na gayo
 Ta an ating iyan ratak ta sa tao
 Ilikay an aki sa gabos na helang
 Nganing maheling man gayon kan kinaban.

Mga rawitdawit